2014O0009 — DA — 07.06.2014 — 001.001

Dette dokument er et dokumentationsredskab, og institutionerne påtager sig intet ansvar herfor

►B DEN EUROPÆISKE CENTRALBANKS RETNINGSLINJE af 20. februar 2014 om de nationale centralbankers indenlandske operationer i forbindelse med forvaltningen af aktiver og passiver (ECB/2014/9) (2014/304/EU) (EFT L 159, 28.5.2014, p.56)

Ændret ved:









▼B

DEN EUROPÆISKE CENTRALBANKS RETNINGSLINJE

af 20. februar 2014

om de nationale centralbankers indenlandske operationer i forbindelse med forvaltningen af aktiver og passiver

(ECB/2014/9)

(2014/304/EU)







STYRELSESRÅDET FOR DEN EUROPÆISKE CENTRALBANK HAR — under henvisning til traktaten om Den Europæiske Unions funktionsmåde, særlig artikel 127, stk. 2, første led, under henvisning til statutten for Det Europæiske System af Centralbanker og Den Europæiske Centralbank, særlig artikel 12.1 og 14.3, og ud fra følgende betragtninger: (1) For at kunne gennemføre den fælles pengepolitik er det nødvendigt, at Den Europæiske Centralbank (ECB) specificerer de generelle principper, som de nationale centralbanker i de medlemsstater, der har euroen som valuta, (herefter de »nationale centralbanker«) skal følge, når de udfører indenlandske operationer vedrørende aktiver og passiver på eget initiativ. Sådanne operationer bør ikke berøre den fælles pengepolitik. (2) De genkøbsforretninger, som de nationale centralbanker indgår med nationale centralbanker uden for Eurosystemet, kan have betydning for eurolikviditeten og derfor den fælles pengepolitik, når de aktiveres. For bedre at kunne sikre den fælles pengepolitiks integritet besluttede Styrelsesrådet derfor den 22. oktober 2009, at dets forudgående godkendelse var påkrævet for visse likviditetsordninger, som de nationale centralbanker indgik med nationale centralbanker uden for Eurosystemet. (3) Begrænsningerne på forrentningen af statslige indskud hos de nationale centralbanker, når de optræder som fiskale agenter i henhold til artikel 21.2 i statutten for Det Europæiske System af Centralbanker og Den Europæiske Centralbank (herefter »ESCB-statutten«), skal specificeres for at bevare integriteten af den fælles pengepolitik og for at give incitament til at statslige indskud placeres på markedet, for således at fremme forvaltningen af likviditet og gennemførelsen af pengepolitikken i Eurosystemet. Indførelsen af et loft for forrentningen af statslige indskud, der er baseret på pengemarkedsrenter, fremmer derudover ECB's overvågning af, hvorvidt de nationale centralbanker overholder forbuddet mod monetær finansiering i overensstemmelse med traktatens artikel 271, litra d). (4) I lyset af den ekstraordinære og midlertidige karakter af de statslige indskud, der er knyttet til et støtteprogram fra Den Europæiske Union/Den Internationale Valutafond og andre tilsvarende finansielle støtteprogrammer, bør de gældende procedurer ikke begrænse muligheden for, at staten fortsat kan opbevare indskud hos sin nationale centralbank, ikke mindst fordi opbevarelsen af sådanne indskud kan udgøre en del af betingelserne for det pågældende program. Fritagelsen af sådanne indskud fra tærskelbeløbet berører ikke den fælles pengepolitik i samme omfang som opbevarelsen af statslige indskud i andre medlemsstater, der har euroen som valuta, — ud fra følgende betragtninger: VEDTAGET DENNE RETNINGSLINJE:







Artikel 1

Anvendelsesområde

1. Denne retningslinje finder anvendelse på alle operationer vedrørende beløb i euro, som de nationale centralbanker udfører, herunder operationer, der udføres af de nationale centralbanker enten som for egen regning eller som befuldmægtiget på vegne af tredjemand eller for egen regning og som befuldmægtiget på samme tid. Følgende operationer er ikke omfattet af denne retningslinje:

a) stående faciliteter og operationer, der udføres af de nationale centralbanker på ECB's initiativ, og navnlig operationer, der udføres i overensstemmelse med retningslinje ECB/2011/14 ( 1 )

b) transaktioner i ædelmetaller og valutaoperationer over for euroen, som er omfattet af retningslinje ECB/2003/12 ( 2 )

c) operationer, som de nationale centralbanker udfører, der vedrører likviditetsstøtte i en krisesituation.

2. Artikel 7 og 8 finder ikke anvendelse på operationer, som de nationale centralbanker udfører:

a) når de optræder som fiskale agenter i henhold til ESCB-statuttens artikel 21.2

b) vedrørende deres administration eller deres personale i henhold til ESCB-statuttens artikel 24

c) når de forvalter en pensionsfond for deres personale

d) når de driver en indskudsordning for deres personale eller andre kunder

e) i forbindelse med overførsel af deres overskud til staten.

Operationer, der udføres af en national centralbanks personalepensionsfond, som forvaltes af en selvstændig institution, er undtaget fra artikel 6 og 9. Ydermere finder kravene i artikel 6 og 9 til efterfølgende indberetning ikke anvendelse på operationer, der udføres af de nationale centralbanker vedrørende deres administration eller indskudstransaktioner vedrørende løbende konti, som personalet eller andre kunder har hos de nationale centralbanker.

3. Med undtagelse af kravene til efterfølgende indberetning i artikel 6, stk. 1, finder denne retningslinje ikke anvendelse på operationer inden for rammerne af Eurosystemets tjenesteydelser vedrørende forvaltning af valutareserver.

4. Uden at berøre stk. 1 ovenfor finder artikel 5 og 11 anvendelse på statslige indskud denomineret i euro eller i fremmed valuta.

Artikel 2

Definitioner

I denne retningslinje forstås ved:

a) »genkøbsforretning«: en aftale, hvorved en national centralbank og en national centralbank uden for euroområdet indgår en eller flere specifikke genkøbstransaktioner. I en genkøbstransaktion aftaler en part at købe (eller sælge) værdipapirer denomineret i euro fra (til) den anden part mod betaling af en aftalt pris i euro på handelsdagen og aftaler samtidig at sælge (købe) tilsvarende værdipapirer til (fra) den anden part mod betaling af en aftalt pris i euro på udløbsdagen,

b) »staten«: alle offentlige enheder i en medlemsstat eller offentlige enheder i EU, der er nævnt i traktatens artikel 123, som fortolket i lyset af forordning (EF) nr. 3603/93 ( 3 ), undtagen offentligt ejede kreditinstitutter, som i forbindelse med forsyningen af reserver fra de nationale centralbanker, skal have samme behandling af de nationale centralbanker og ECB som private kreditinstitutter,

c) »statslige indskud«: indlån på anfordring og tidsindskud, som de nationale centralbanker modtager fra staten, herunder indskud i fremmed valuta,

d) »usikret dag-til-dag markedsrente«: a) med henblik på indlån på anfordring i indenlandsk valuta, EONIA (euro overnight index average), b) med henblik på indlån på anfordring i en fremmed valuta, en tilsvarende rente,

e) »sikret markedsrente«: a) med henblik på tidsindskud i indenlandsk valuta, EUREPO (euro repo market offered rate) med en tilsvarende løbetid, hvis en sådan er tilgængelig, og b) med henblik på tidsindskud i fremmed valuta, en tilsvarende rente,

f) »bruttonationalprodukt«: værdien af en økonomis samlede produktion af varer og tjenester, minus forbrug i produktionen, plus skatter af produkter og import netto, i en specificeret periode,

g) »indlånsfacilitet«: Den forudfastsatte rente, der gælder for de modparter, der anvender Eurosystemets indlånsfacilitet til at foretage indlån på anfordring hos en national centralbank.

Artikel 3

Organisatoriske spørgsmål

1. De nationale centralbanker træffer passende foranstaltninger for at muliggøre, at modparter kan skelne mellem de operationer, som de nationale centralbanker udfører i henhold til denne retningslinje, og de operationer for Det Europæiske System af Centralbanker, som de nationale centralbanker udfører i overensstemmelse med de instrumenter og procedurer, der er specificeret i retningslinje ECB/2011/14, og Direktionen foretager en overvågning heraf.

2. De nationale centralbanker træffer passende foranstaltninger for at sikre, at de nationale centralbanker ikke anvender fortrolige pengepolitiske oplysninger i forbindelse med udførelsen af de operationer, der er omfattet af denne retningslinje.

3. De nationale centralbanker underretter ECB om de foranstaltninger, der er truffet i henhold til stk. 1 og 2.

Artikel 4

Forudgående godkendelse af genkøbsforretninger med nationale centralbanker uden for Eurosystemet

1. Før de nationale centralbanker indgår genkøbsforretninger med nationale centralbanker uden for Eurosystemet, skal de fremlægge disse aftaler for ECB til Styrelsesrådets forudgående godkendelse.

2. De nationale centralbanker fremlægger deres anmodninger om forudgående godkendelse for ECB så tidligt som muligt forud for datoen for indgåelsen af genkøbsforretningen. Anmodningen skal som minimum indeholde følgende oplysninger:

a) identiteten af modparten i genkøbsforretningen

b) genkøbsforretningens formål

c) så vidt det er muligt, beløb og datoer for de specifikke genkøbstransaktioner, det forventede aggregerede beløb for disse transaktioner

d) genkøbsforretningens løbetid og, i det omfang det er tilgængeligt, løbetiden for de konkrete genkøbstransaktioner, der skal indgås

e) alle øvrige oplysninger, som den nationale centralbank, der fremlægger anmodningen, finder relevante.

3. Styrelsesrådet besvarer alle anmodninger snarest muligt og ikke senere end 40 forretningsdage efter modtagelse af anmodningen.

4. Når Styrelsesrådet modtager en anmodning om forudgående godkendelse, skal det tage højde for:

a) det primære mål om at sikre pengepolitikkens integritet

b) bevarelsen af Eurosystemets effektive forvaltning af eurolikviditeten

c) en koordineret tilgang inden for Eurosystemet for så vidt angår udførelsen af genkøbstransaktioner med nationale centralbanker uden for Eurosystemet

d) lige vilkår for alle kreditinstitutter med hjemsted i en medlemsstat, der har euroen som valuta.

5. Hvis Styrelsesrådet finder, at en genkøbsforretning ikke vil være i overensstemmelse med målene i stk. 4, kan det enten kræve, at genkøbsforretningen, der skal godkendes, skal:

a) indgås på en senere dato end oprindelig fastsat, eller

b) underlægges konkrete ændringer og genfremlægges til godkendelse, før den kan indgås af den pågældende nationale centralbank.

6. Styrelsesrådet bestræber sig på at imødekomme de nationale centralbankers anmodninger om forudgående godkendelse og tager samtidig højde for principperne om proportionalitet og ikke-forskelsbehandling.

Artikel 5

Begrænsninger af forrentningen af statslige indskud

1. Forrentningen af statslige indskud er underlagt følgende loft:

a) den usikrede dag-til-dag markedsrente for indlån på anfordring,

b) den sikrede markedsrente, eller hvis denne ikke er tilgængelig, den usikrede dag-til-dag markedsrente for tidsindskud.

▼M1

2. På enhver kalenderdag skal den samlede mængde af indlån på anfordring og tidsindskud fra alle stater hos en national centralbank, der overskrider den højeste af følgende begrænsninger: a) 200 millioner EUR, eller b) 0,04 % af bruttonationalproduktet i den medlemsstat, i hvilken den nationale centralbank har hjemsted, forrentes med en rente på nul procent. Hvis renten for indlånsfaciliteten er negativ på den pågældende dag, finder en rente, der ikke er højere end renten for indlånsfaciliteten, anvendelse. Denne bestemmelse berører ikke artikel 11, som kun finder anvendelse på den udestående saldo og den tilbageværende løbetid for tidsindskud hos de nationale centralbanker på kalenderdagen før den dag, hvorpå Styrelsesrådet beslutter at sænke renten for indlånsfaciliteten til under nul procent. En negativ rente medfører en betalingsforpligtelse for indehaveren af indlånet over for den relevante nationale centralbank, herunder retten for den nationale centralbank til at debitere den relevante statslige indlånskonto i overensstemmelse hermed.

3. Statslige indskud, der er knyttet til et støtteprogram fra Den Europæiske Union/Den Internationale Valutafond og andre tilsvarende finansielle støtteprogrammer, og som opbevares på konti hos de nationale centralbanker, er underlagt forrentningen i stk. 1 eller forrentes med nul procent, afhængig af hvilken rente, der er højere, men de indgår ikke i beregningen af tærskelbeløbet i stk. 2.

▼B

Artikel 6

Indberetning

1. De nationale centralbanker orienterer på forhånd ECB om den samlede likviditetsvirkning netto af de indenlandske operationer i forbindelse med forvaltningen af aktiver og passiver inden for Eurosystemets generelle rammer for likviditetsforvaltning. Den nationale centralbank medtager overførslen af dets overskud til staten i dets prognose over de autonome likviditetsfaktorer, mindst en uge forud for det tidspunkt, hvor overførslen finder sted. Den nationale centralbank skal endvidere gennem passende foranstaltninger sikre, at investeringsoperationer og indskudsordninger ikke resulterer i likviditetsvirkninger, som ikke kan forudsiges præcist.

2. De nationale centralbanker indberetter efterfølgende en gang om måneden til ECB detaljerne for de operationer, som de har udført i den foregående måned, og anvender formatet til efterfølgende indberetning i bilag II til denne retningslinje. For så vidt angår den månedlige efterfølgende indberetning, finder en general tærskel på 500 millioner EUR anvendelse på den månedlige omsætning for hver kategori i bilag II, hvor transaktioner indgår i beregningen af tærsklen som følger:

a) Bruttosummen for køb, salg og indfrielser for hver af følgende kategorier: i) investeringsoperationer ii) forvaltningen af pensionsfonde iii) aktiviteter udført som befuldmægtiget

b) Bruttosummen af långivning og låntagning af værdipapirer i følgende kategorier: i) værdipapirlån, og ii) genkøbstransaktioner

c) Bruttosummen af kreditgivning og indskud i kategorien for kredit- og indskudsordninger,

d) Beløbet for hver af følgende kategorier: i) forpligtelser over for tredjeparter, og ii) overførsler og tilskud.

Hvis bruttosummen for transaktionerne i en kategori ligger under den pågældende tærskel, udfylder de nationale centralbanker feltet i indberetningsformatet med nul, svarende til de tilfælde, hvor ingen transaktioner har fundet sted. De nationale centralbanker kan vælge at fortsætte indberetningen af alle deres transaktioner til ECB, selv om tærsklen for en eller flere kategorier ikke er nået (fuld indberetning).

For transaktioner i euro, som er udført inden for rammerne af Eurosystemets tjenesteydelser vedrørende forvaltning af valutareserver, skal de nationale centralbanker i tillæg hertil opfylde alle yderligere indberetningskrav.

3. Hvis indberetningskravene afslører, at den enkelte nationale centralbanks operationer i forbindelse med forvaltningen af aktiver eller passiver er i strid med kravene til den fælles pengepolitik, kan ECB give den nationale centralbank konkrete instrukser for dennes adfærd vedrørende forvaltningen af aktiver og passiver.

Artikel 7

Tærskler

1. Operationer ud over tærsklen i bilag I til denne retningslinje må ikke udføres uden ECB's forudgående godkendelse. Denne tærskel gælder også for genkøbstransaktioner uden at berøre proceduren for forudgående godkendelse af genkøbsforretninger i artikel 4.

2. I tillæg til tærsklen for daglige aggregerede operationer i bilag I til denne retningslinje kan ECB specificere og anvende yderligere tærskler for de nationale centralbankers kumulerede køb eller salg af aktiver og passiver i løbet af et konkret tidsrum.

3. Styrelsesrådet kan til enhver tid ændre tærsklen i bilag I til denne retningslinje.

Artikel 8

Procedure for anmodning om og tildeling af forudgående godkendelse

1. De nationale centralbanker fremsender deres anmodninger om forudgående godkendelse så lang tid i forvejen som muligt. Hvis en operation skal afvikles samme dag eller den næste forretningsdag, skal ECB have sådanne anmodninger i hænde senest kl. 9 ( 4 ) på den planlagte handelsdag. For så vidt angår andre operationer, skal ECB have anmodningen i hænde senest kl. 11 på den planlagte handelsdag.

2. Den nationale centralbanks anmodning skal ske i overensstemmelse med bilag III til denne retningslinje. Hvis en transaktion, for hvilken der er blevet anmodet om og tildelt forudgående godkendelse, ikke finder sted i overensstemmelse med den forudgående godkendelse, underretter de nationale centralbanker straks ECB.

3. I særlige omstændigheder kan de nationale centralbanker, der udfører værdipapirudlånstransaktioner mod sikkerhedsstillelse, hvor markedsdeltagerne ikke er i stand til at tilvejebringe specifikke værdipapirer, også fremsende deres anmodninger sent på eftermiddagen til sen forudgående godkendelse samme dag.

4. ECB skal besvare en national centralbanks anmodning om forudgående godkendelse snarest muligt, og en anmodning om sen forudgående godkendelse samme dag skal ske omgående. For så vidt angår operationer, der skal afvikles på handelsdagen eller den næste forretningsdag, skal ECB besvare anmodningen senest kl. 10.15 på den planlagte handelsdag. For så vidt angår andre operationer, skal ECB besvare anmodningen senest kl. 13 på den planlagte handelsdag. Hvis en national centralbank ikke har modtaget svar inden udløb af denne frist, og efter at have kontrolleret, at ECB modtog dens anmodning, og at et svar ikke er blevet afsendt, kan centralbanken fra kl. 13.15 antage, at godkendelsen er blevet tildelt.

5. ECB vurderer alle anmodninger med henblik på at sikre overensstemmelse med Eurosystemets fælles pengepolitik, under henvisning til både virkningen af den enkelte nationale centralbanks operationer og den aggregerede virkning af sådanne operationer i de medlemsstater, der har euroen som valuta. ECB bestræber sig på at imødekomme anmodningerne fra de nationale centralbanker uden at berøre ovenstående.

Artikel 9

Overvågning

1. Direktionen fremlægger årligt en rapport til Styrelsesrådet om gennemførelsen og anvendelsen af denne retningslinje. Rapporten skal indeholde oplysninger om:

a) anvendelsen af proceduren til forudgående godkendelse

b) de nationale centralbankers praksis vedrørende den indenlandske forvaltning af aktiver og passiver

c) overholdelsen af denne retningslinje.

2. ECB kan i tvivlstilfælde anmode de nationale centralbanker om oplysninger vedrørende overholdelsen af artikel 5, stk. 1-3.

Artikel 10

Fortrolighed

Alle oplysninger og data, der udveksles i forbindelse med de ovenfor nævnte procedurer, herunder overvågningsrapporten i artikel 9, er fortrolige.

Artikel 11

Overgangsbestemmelse

Statslige tidsindskud hos de nationale centralbanker er underlagt artikel 5, stk. 1, men de indgår først i beregningen af tærskelbeløbet i artikel 5, stk. 2, fra den 1. december 2015.

Artikel 12

Virkning og gennemførelse

1. Denne retningslinje får virkning to dage efter dens vedtagelse.

2. De nationale centralbanker træffer de nødvendige foranstaltninger for at opfylde denne retningslinje senest den 1. december 2014. De skal senest den 31. oktober 2014 fremsende meddelelse til ECB om, hvilke tekster og midler, der vedrører disse foranstaltninger.

Artikel 13

Adressater

Denne retningslinje er rettet til de nationale centralbanker.









BILAG I

TÆRSKLER FOR DE NATIONALE CENTRALBANKERS INDENLANDSKE OPERATIONER VEDRØRENDE AKTIVER OG PASSIVER, DER UDFØRES PÅ EN ENKELTSTÅENDE DAG







Gældende tærskel Virkning på afviklingsdagen (aggregerede operationer netto) (1) 200 millioner EUR (1) Likviditetsvirkningen netto af dagens planlagte operationer, der skal afvikles, på en enkeltstående dag, og som falder sammen med eller følger handelsdagen.









BILAG II

MÅNEDLIG EFTERFØLGENDE INDBERETNING AF INDENLANDSKE OPERATIONER VEDRØRENDE FORVALTNINGEN AF AKTIVER OG PASSIVER







Operationskategori Investeringsoperationer Forvaltningen af pensionsfonde Aktiviteter foretaget som befuldmægtiget Værdipapirlån Genkøbstransaktioner Kredit- og indskudsordninger Forpligtelser over for tredjemand Overførsler og tilskud Måden for hvordan operationen udføres 1. Balanceført 2. Ikke-balanceført 1. Balanceført 2. Ikke-balanceført 1. Balanceført 2. Ikke-balanceført Antal transaktioner nnnnnn nnnnnn Antal transaktioner nnnnnn Operationstype xxxxx xxxxx Antal transaktioner nnnnnn nnnnnn nnnnnn Værdipapirlångivning EUR (XX) mn EUR (XX) mn Tildeling EUR (XX) mn Måden for hvordan operationen udføres 1. Balanceført 2. Ikke-balanceført 1. Balanceført 2. Ikke-balanceført Køb EUR (XX) mn EUR (XX) mn EUR (XX) mn Værdipapirlåntagning EUR (XX) mn EUR (XX) mn Indskud EUR (XX) mn Antal transaktioner nnnnnn nnnnnn Salg EUR (XX) mn EUR (XX) mn EUR (XX) mn Beløb EUR (XX) mn EUR (XX) mn Indfrielse EUR (XX) mn EUR (XX) mn EUR (XX) mn









BILAG III

MEDDELELSESFORMAT VEDRØRENDE ANMODNINGER OM FORUDGÅENDE GODKENDELSE AF STORE TRANSAKTIONER







Variablens navn Beskrivelse af variablen Kodificering Obligatorisk felt Id-kode Entydig identifikator for en pulje af operationer (enten værdipapirtransaktioner eller andre transaktioner), som har samme handels- og afviklingsdag, bestående af en fortløbende nummerering, som følger efter den tocifrede ISO-landekode. ISnn Genereres automatisk ved ansøgningen. Handelsdag Handelsdagen for den planlagte pulje af operationer. åååå/mm/dd Ja Afviklingsdag Afviklingsdag (eller startdag i tilfælde af terminsforretninger) for den planlagte pulje af operationer. åååå/mm/dd Ja Køb og långivning Hvis værdipapirer/andre instrumenter er blevet købt, eller kredit eller værdipapirudlån er blevet tildelt, angives det kumulative beløb. EUR [YY] million Nej (Efterlades tom, hvis kun salgstransaktioner er planlagt) Salg og indskud Hvis værdipapirer/andre instrumenter er blevet solgt, eller indskud er blevet indskudt, angives det kumulative beløb. EUR [XX] million Nej (Efterlades tom, hvis kun købstransaktioner er planlagt) Virkning på likviditets projektioner Angivelse af virkningen på likviditetsprojektionerne på afviklingsdagen, hvis en anmodning godkendes, i forhold til den seneste daglige likviditetsangivelse, der er fremsendt til ECB kl. 8. I tilfælde af en afvisning skal dette felt bidrage til, at ECB kan identificere den modsatrettede virkning på likviditetsprojektionerne. EUR [ZZ] million Ja (Hvis den samlede virkning på likviditetsprojektionerne allerede er blevet indberettet til ECB, indføres et nul i dette felt. Transaktionstype Angivelse af transaktionstype: 1. Værdipapirtransaktion 2. Anden transaktion Transaktionstypen vælges fra listen, som systemet fremsætter. Ja (Brugeren angiver transaktionstypen) Den planlagte måde at udføre operationen på Beskrivelse af den planlagte måde at udføre operationerne på med henvisning til én af følgende poster: 1. Balanceført operation 2. Ikke-balanceført operation Den planlagte transaktionsmåde vælges fra listen, som systemet fremsætter. Nej (Brugeren kan frit angive den planlagte måde at udføre operationen på) Fritekst Alle oplysninger, som vil hjælpe ECB's likviditetsforvaltningsfunktion i forbindelse med vurderingen af likviditetsvirkningen netto vedrørende den relevante periode for likviditetsanalysen og den seneste likviditetsangivelse. Eksempelvis, hvis virkningen på likviditetsprojektionerne ikke er permanent, men vil blive tilbageført i den nærmeste fremtid, indfører brugeren bemærkninger i fritekstfeltet vedrørende likviditetsvirkningen efter afviklingsdagen. Brugeren kan også anføre yderligere detaljer om den enkelte operation, som f.eks. type, størrelse eller formål. Alle kombinationer af tal og bogstaver inden for det foruddefinerede H1&H2 tegnsæt (1). Nej (1) Tilladte symboler i fritekstformatet er specificeret i afsnit 1.1.4.7 i bilag 4 til H1&H2 System Design dokumentet af 22. august 1997.